LĪGUMS Nr. \_\_\_\_\_\_\_\_\_\_

**par apauguma likvidēšanu valsts autoceļa ceļu zemes nodalījuma joslā**

PARAKSTĪŠANAS DATUMS IR PĒDĒJĀ PIEVIENOTĀ DROŠĀ

ELEKTRONISKĀ PARAKSTA UN TĀ LAIKA ZĪMOGA DATUMS

Pamatojoties uz 2022. gada 29. decembra deleģēšanas līgumā, kas noslēgts starp Satiksmes ministriju un valsts sabiedrību ar ierobežotu atbildību “Latvijas Valsts ceļi”, doto pilnvarojumu slēgt līgumus, kas saistīti ar deleģēto valsts pārvaldes uzdevumu izpildi, valsts sabiedrība ar ierobežotu atbildību “Latvijas Valsts ceļi” valdes priekšsēdētāja Mārtiņa Lazdovska personā, kurš rīkojas saskaņā ar valdes pilnvarojumu, turpmāk – “**Pasūtītājs**”, no vienas puses, un sabiedrība ar ierobežotu atbildību “\_\_\_\_\_\_\_”, \_\_\_\_\_\_\_\_\_\_ personā, kurš rīkojas saskaņā ar statūtiem turpmāk – “**Izpildītājs**”, no otras puses, abi kopā turpmāk – “Puses”, ņemot vērā likuma “Par autoceļiem” 4. panta pirmo daļu, 7. panta trešo daļu, 23. un 27.1 pantu, Ceļu satiksmes likuma 6. panta trešo daļu, Ministru kabineta 2009. gada 29. septembra noteikumus Nr. 1104 “Valsts autoceļu un valsts autoceļu maršrutā ietverto pašvaldībām piederošo autoceļu posmu saraksts” un Ministru kabineta 2021. gada 7. janvāra noteikumus Nr. 26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli”, noslēdz šādu līgumu:

1. Līguma priekšmets ir apauguma likvidēšanas darbu veikšana**:**
   1. valsts **vietējā autoceļa V146 Pāle–Pociems no 2,240 km līdz 7,510 km, no 7,850 km līdz 8,620 km, no 9,150 km līdz 10,240 km, no 11,240 km līdz 14,030 km, no 14,750 km līdz 15,120 km, no 17,350 km līdz 18,630 km, no 18,870 km līdz 20,300 km,** ceļu zemes nodalījuma joslā valstij Satiksmes ministrijas personā īpašumā esošās zemes vienības robežās (kadastra apzīmējums 66680010331, 66680040181, 66880060238, 66520030218,66520030192, 66520040389)
   2. valsts **vietējā autoceļa V163 Mazsalaca–Staicele no 14,250 km līdz 15,030 km, no 15,280 km līdz 15,370 km, no 16,580 km līdz 19,030 km, no 19,310 km līdz 23,320 km** ceļu zemes nodalījuma joslā valstij Satiksmes ministrijas personā īpašumā esošās zemes vienības robežās (kadastra apzīmējums 66370040047, 66370070120, 66370070059, 66170020022, 66370070162);
   3. valsts **vietējā autoceļa V164 Igaunijas robeža (Ramata)–Mazsalaca–Vilzēni–Dikļi no 29,710 km līdz 29.930 km, no 30,370 km līdz 31,930 km, no 33,190 km līdz 34,300 km, no 34,730 km līdz 36,000 km, no 39,540 km līdz 39,730 km, no 40,620 km līdz 41,350 km, no 43,990 km līdz 44,640 km, no 44,940 km līdz 46,640 km** ceļu zemes nodalījuma joslā valstij Satiksmes ministrijas personā īpašumā esošās zemes vienības robežās (kadastra apzīmējums 66440010112, 66440040159, 66440050096, 66480040179, 66480060055);
   4. valsts **vietējā autoceļa** **V140 Kalnāres–Viļķene–Šķirstiņi no 0,020 km līdz 1,520 km, no 1,950 km līdz 5,290 km, no 6,170 km līdz 6,370 km, no 6,980 km līdz 8,200 km, no 8,400 km līdz 8,670 km, no 9,100 km līdz 9,970 km, no 10,920 km līdz 11,080 km, no 11,530 km līdz 12,950 km, no 14,000 km līdz 14,950 km** ceļu zemes nodalījuma joslā valstij Satiksmes ministrijas personā īpašumā esošās zemes vienības robežās (kadastra apzīmējums 66640010127, 66880100175, 66880110086, 66880090083, 66880040133, 66880050166);
   5. valsts **vietējā autoceļa V138 Lāņi–Ķirbiži–Jelgavkrasti no 8,450 km līdz 9,400 km, no 14,460 km līdz 16,950 km, no 17,810 km līdz 18,870 km, no 19,410 km līdz 22,610 km, no 29,830 km līdz 30,930 km** ceļu zemes nodalījuma joslā valstij Satiksmes ministrijas personā īpašumā esošās zemes vienības robežās (kadastra apzīmējums 66880020114, 66880080121, 66880100059, 66880100139, 66600050084, 66600080120);
   6. valsts **vietējā autoceļa V123 Ārciems–Puikule–Urga–Braslava no 9,350 km līdz 11,140 km, no 12,360 km līdz 12,720 km, no 14,860 km līdz 15,290 km, no 17,140 km līdz 20,320 km** ceļu zemes nodalījuma joslā valstij Satiksmes ministrijas personā īpašumā esošās zemes vienības robežās (kadastra apzīmējums 66480010203, 66480020101, 66440030082);
   7. valsts **vietējā autoceļa V120 Aloja–Vīķi no 2,390 km līdz 2,650 km, no 2,870 km līdz 4,540 km, no 4,870 km līdz 7,010 km, no 7,270 km līdz 7,500 km, no 8,020 km līdz līdz 12,050 km** ceļu zemes nodalījuma joslā valstij Satiksmes ministrijas personā īpašumā esošās zemes vienības robežās (kadastra apzīmējums Nr. 66270030320, 66370070119);
   8. valsts **vietējā autoceļa V117 Ezerkrogs–Pavāri–Ungurpils no 3,314 km līdz 9,940 km** ceļu zemes nodalījuma joslā valstij Satiksmes ministrijas personā īpašumā esošās zemes vienības robežās (kadastra apzīmējums 66720050200, 66270010040, 66270020384);
   9. valsts **vietējā autoceļa V116 Ungurpils–Pāle no 7,190 km līdz 7,924 km, no 10,080 km līdz 10,440 km, no 10,650 km līdz 12,015 km, no 13,250 km līdz 13,650 km** ceļu zemes nodalījuma joslā valstij Satiksmes ministrijas personā īpašumā esošās zemes vienības robežās (kadastra apzīmējums 66680020103);
   10. **valsts reģionālā autoceļa P53 Duči–Limbaži no 16,160 km līdz 16,300 km un no 16,500 km līdz 16,680 km** ceļu zemes nodalījuma joslā valstij Satiksmes ministrijas personā īpašumā esošās zemes vienības robežās (kadastra apzīmējums 66640050204, 66640050230, 66640050208);
   11. **valsts reģionālā autoceļa P12 Limbaži–Salacgrīva 10,440 km, no 35,860 km līdz 35,940 km un no 40,300 km līdz 40,400 km** ceļu zemes nodalījuma joslā valstij Satiksmes ministrijas personā īpašumā esošās zemes vienības robežās (kadastra apzīmējums 66880050167, 66720040290), turpmāk-Darbi.

2. Kā atlīdzību par veiktajiem Darbiem, **Izpildītājs** patur apauguma likvidēšanas laikā iegūto biomasu.

3. **Izpildītājs** Darbus uzsāk 30 dienu laikā no līguma parakstīšanas dienas, un pabeidz \_\_ dienu laikā no Darbu uzsākšanas dienas.

4. **Pasūtītājs** apņemas:

4.1. izsniegt **Izpildītājam** Darbu veikšanai visas nepieciešamās atļaujas, saskaņojumus un shēmas;

4.2. pirms Darbu uzsākšanas ierādīt dabā ceļu zemes nodalījuma joslas robežas, kurās Darbi veicami;

4.3. pēc darbu pabeigšanas kopā ar **Izpildītāju** apsekot 1.punktā minēto autoceļu posmus, kā arī desmit dienu laikā sagatavot defektu aktu un aprēķināt nodarītos zaudējumus gadījumā, ja konstatēts, ka veicot apauguma likvidēšanas darbus:

4.3.1. ir bojāts autoceļš, autoceļa aprīkojums, ceļu zemes nodalījuma josla, robežzīme, gaisvadu sakaru vai elektropārvades līnija, aizsargājams dabas objekts (koks), dabas piemineklis vai cits objekts;

4.3.2. nav izpildītas 5.12. punktā noteiktās prasības.

4.4. pēc Darbu pabeigšanas, ja netiek konstatēti līguma pārkāpumi (vai ir novērsti un samaksāti trešajām personām nodarītie zaudējumi), sagatavot Darbu pabeigšanas un nodošanas – pieņemšanas aktu.

5. **Izpildītājs** apņemas:

5.1. veikt Darbus ievērojot Aizsargjoslu likumu, Ministru kabineta 2012. gada 2. maija noteikumus Nr. 309 “Noteikumi par koku ciršanu ārpus meža”, Ministru kabineta 2010. gada 16. marta noteikumus Nr. 264 “Īpaši aizsargājamo dabas teritoriju vispārējie aizsardzības un izmantošanas noteikumi”, Ministru kabineta 2005. gada 22. novembra noteikumus Nr. 888 “Noteikumi par aizsargājamām alejām”, Ministru kabineta 2008. gada 14. jūlija noteikumus Nr. 559 “Invazīvo augu sugas – Sosnovska latvāņa – izplatības ierobežošanas noteikumi” un Ministru kabineta 2001. gada 2. oktobra noteikumus Nr. 421 “Noteikumi par darba vietu aprīkošanu uz ceļiem”;

5.2. par saviem līdzekļiem veikt Darbus saskaņā ar līguma pielikumā norādītājiem saskaņojumiem un normatīvajiem aktiem;

5.3. neveikt nekādas darbības līguma pielikumā norādītājās konfliktvietās (aizsargājams dabas objekts (koks), dabas piemineklis vai cits objekts) bez saskaņošanas ar **Pasūtītāju**;

5.4. ievērot autoceļu aizsardzības noteikumus, neradot autoceļa būvju un to elementu (sāngrāvji, nogāzes, ceļa nomales, brauktuves u. c.) bojājumus;

5.5. Darbu veikšanas laikā neapdraudēt darba zonas tuvumā esošās inženierkomunikācijas, trešajām personām piederošo īpašumu un trešo personu drošību un intereses;

5.6. ceļu zemes nodalījuma joslā rīkoties ar pienācīgu rūpību un nenodot Darbu veikšanu trešajām personām;

5.7. Darbus veikt tikai 1. punktā minētās ceļu zemes nodalījuma joslas daļā, ievērojot valstij piederošā īpašuma robežas saskaņā ar pielikumu;

5.8. Darbu veikšanas laikā neradīt traucējumus pārējo autoceļu komplekso ikdienas uzturēšanas darbu veikšanai;

5.9. atsevišķi saskaņot ar **Pasūtītāju** satiksmes organizācijas shēmu (ar braukšanas ātrumu samazinājumu, savlaicīgu brīdinājumu par brauktuves sašaurinājumu vai darbiem autoceļa tuvumā u.tml.) gadījumos, ja Darbu veikšanas laikā ir apgrūtināta redzamība (vismaz vienā virzienā);

5.10. neradīt transportlīdzekļu satiksmei bīstamus apstākļus;

5.11. Darbu izpildes laikā uzņemties pilnu materiālo un juridisko atbildību par **Pasūtītājam** un trešajām personām nodarītajiem zaudējumiem saskaņā ar Civillikumu;

5.12. pēc Darbu pabeigšanas ceļu zemes nodalījuma joslu Darbu zonas robežās attīrīt no krūmiem un to atvasēm, likvidēt nozāģētos zarus un krūmus vai tos nogādāt uz **Izpildītāja** atbērtni, kā arī nodrošināt, ka ceļu zemes nodalījuma joslā atstāto celmu augstums nepārsniedz 10 cm;

5.13. pēc Darbu pabeigšanas sakārtot ceļu zemes nodalījuma joslu, autoceļa brauktuvi un nomali ne sliktākā stāvoklī kā pirms Darbu veikšanas;

5.14. desmit dienu laikā pēc 4.2.punktā minētā defektu akta saņemšanas, par saviem līdzekļiem pabeigt tajā konstatētos neizpildītos darbus vai novērst bojājumus;

5.15. par Darbu pabeigšanu vienas dienas laikā informēt **Pasūtītāja** Rīgas reģionālo nodaļu.

6. Jebkādu līguma saistību neizpildes gadījumā Puses ir atbildīgas par pārējām Pusēm radušos zaudējumu atlīdzināšanu.

7. Puses ir atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja iepriekš paredzēt vai novērst.

8. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā norāda, kādā termiņā pēc viņa ieskata ir iespējama vai paredzama līgumsaistību izpilde, un pēc otras Puses pieprasījuma iesniedz kompetentas institūcijas izsniegtu izziņu, kas satur nepārvaramas varas vai ārkārtējo apstākļu darbības apstiprinājumu un to raksturojumu. Ja līguma turpmāka izpilde nav iespējama, Puses sagatavo Darbu nodošanas – pieņemšanas aktu un Izpildītājs saņem atlīdzību par visu līdz tam kvalitatīvi paveikto Darba daļu.

9. Līgums stājas spēkā no tā parakstīšanas brīža un ir spēkā līdz līgumā noteikto saistību pilnīgai izpildei.

10. **Pasūtītājam**ir tiesības vienpusēji izbeigt līgumu, par to rakstveidā informējot **Izpildītāju** vismaz trīs dienas iepriekš, gadījumā, ja Izpildītājs:

10.1. neievēro 3. punktā noteiktos termiņus;

10.2. neievēro 5.1. punktā minēto normatīvo aktu prasības;

10.3. Darbu veikšanas laikā apdraud darba zonas tuvumā esošās inženierkomunikācijas, trešajām personām piederošo īpašumu un trešo personu drošību un intereses.

11. Šo līgumu savstarpēji vienojoties, var izbeigt pirms darbības termiņa beigām, ja to pieprasa kāda no Pusēm.

12. Jautājumi, kuri nav paredzēti šajā līgumā, tiek risināti saskaņā ar Latvijas Republikā spēkā esošajiem normatīvajiem aktiem.

13. Visi šī līguma grozījumi tiek izteikti rakstveidā, tie pievienojami līgumam kā pielikumi, un kļūst par šī līguma neatņemamu sastāvdaļu.

14. Puses vienojas, ka strīdus un domstarpības, ja tādas radīsies saistībā ar šo līgumu un šī līguma darbības laikā, centīsies risināt, savstarpēji vienojoties. Ja 30 dienu laikā vienošanās ceļā strīdu nebūs iespējams atrisināt, to nodos izskatīšanai tiesā normatīvajos aktos noteiktā kārtībā.

15. Šis līgums ir saistošs Pušu likumīgajiem tiesību un saistību pārņēmējiem.

16. Šis līgums sagatavots uz simts četrdesmit vienas lapas, tajā skaitā pielikumi (tehniskā specifikācija uz divām lapām un shēmas uz simts trīsdesmit piecām lapām), divos identiskos eksemplāros, no kuriem viens eksemplārs glabājas pie **Pasūtītāja** un otrs – pie **Izpildītāja.**

|  |  |
| --- | --- |
| **Pasūtītājs:** | **Izpildītājs:** |
| Valsts sabiedrību ar ierobežotu atbildību “Latvijas Valsts ceļi”  Gogoļa ielā 3, Rīga, LV-1050  Reģ. Nr. 40003344207  Valdes priekšsēdētājs  Mārtiņš Lazdovskis | Sabiedrība ar ierobežotu atbildību  “\_\_\_\_\_\_\_\_\_\_”  \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_  Reģ. Nr. \_\_\_\_\_\_\_\_\_\_\_  Valdes priekšsēdētājs  \_\_\_\_\_\_\_\_\_\_\_\_\_\_\_\_\_\_ |

*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU*